Peter Madsen har personligt ønsket Betina Hald Engmark som sin advokat.
I medierne var hun frem til ubådsagen et ganske ukendt navn - men i realiteten er hun en erfaren advokat, der gennem mange år som anklager og senioranklager har stået i spidsen for både drabssager og andre profilerede sager om især bedrageri og økonomisk kriminalitet.
Hun var som anklager blandt andet med til at få erhvervsmanden Erik Skov Pedersen, den tidligere konservative minister Henriette Kjærs samlever, idømt tre års fængsel for bedrageri. Ubådssagen er hendes første drabssag som forsvarer.